Na osnovu člana 45 stav 1 tačka 2 Zakona o lokalnoj samoupravi ("Sl. list RCG", br. 42/03, 28/04, 75/05, 13/06 I "Sl. list CG", br. 88/09, 3/10 73/10, 38/12,10/14 ), član 23 stav 1 Zakona o zaradama zaposlenih u javnom sektoru ( "Sl. list CG", br. 16/16, 83/16, 21/17 i 42/17), člana 42 Statuta opštine Rožaje ( "Sl. list CG – Opštinski propisi”, br. 09/11 i 31/16), Skupština opštine Rožaje, uz prethodno pribavljenu saglasnost Ministarstva finansija Crne Gore, na sjednici održanoj dana 23.01.2018.godine, **donijela je**

**ODLUKU**

**o zaradama lokalnih funkcionera u opštini Rožaje**

**Član 1**

Ovom Odlukom uređuje se pravo na zarade,pravo na naknade i druga prava po osnovu obavljanja funkcije, odnosno radnog odnosa lokalnih funkcionera.

**Član 2**

Lokalni funkcioneri , u smislu ove Odluke su :

- Predsjednik opštine;

- Predsjednik Skupštine opštine;

- Potpredsjednik opštine i

- Glavni administrator opštine.

**Član 3**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**Član 4**

Sredstva za isplatu zarade, naknade zarada i druga primanja lokalnih funkcionera utvrđuju se u procesu planiranja budžeta Opštine Rožaje.

**Član 5**

Podaci o zaradama i naknadi zarada i drugim primanjima lokalnih funkcionera dostupni su javnosti, u skladu sa zakonom.

**Član 6**

**Utvrđivanje zarada lokalnih funkcionera**

Zarade lokalnih funkcionera u zavisnosti od složenosti, odgovornosti i značaja javne funkcije utvrđuju se u sljedećim koeficijentima:

----------------------------------------------------------------------------------------------

Funkcija Koeficijent funkcionera

----------------------------------------------------------------------------------------------

Predsjednik Opštine 17,29

Predsjednik Skupštine opštine 15,99

Potpredsjednik opštine 13,83

Glavni administrator 13,8 ----------------------------------------------------------------------------------------------

**Način utvrđivanja osnovne zarade**

**Član 7**

Osnovna zarada zaposlenog za puno radno vrijeme i standardni radni učinak utvrđuje se množenjem koeficijenta predviđenog za grupe i podgrupe u koje je raspoređeno njegovo zvanje sa obračunskom vrijednošću koeficijenta koju utvrđuje Vlada Crne Gore. Obračunsku vrijednost koeficijenta predlaže Vladi organ državne uprave nadležan za poslove budžeta, nakon obavljenih pregovora sa predstavnicima reprezentativnih sindikata.

Obračunsku vrijednost koeficijenta iz stave 1 ovog člana, u bruto iznosu, Vlada utvrđuje najkasnije do decembra za narednu fiskalnu godinu.

**Član 8**

Lokalni funkcioner, ostvaruje pravo na zaradu, naknadu zarade i druga primanja u skladu sa propisima o zaradama zaposlenih u javnom sektoru.

**Član 9**

Zarada lokalnog funkcionera uvećava se za svaku započetu godinu radnogstaža u skladu sa kolektivnim ugovorom.

**Donošenje rješenja o zaradi**

**Član 10**

Rješenje o zaradi, naknadi zarade i drugim primanjima za lokalne funkcionere, donosi organ odnosno radno tijelo koje ih je izabralo, imenovalo ili postavilo.

**Član 11**

Obračun zarada, naknada i drugih primanja utvrđenih ovom Odlukom vrši organ lokalne uprave nadležan za poslove Budžeta.

**Član 12**

Danom stupanja na pravnu snagu ove odluke prestaju da važe Odluke o zaradama i drugim pravima po osnovu rada lokalnih funkcionera opštine Rožaje ("Sl. list CG - Opštinski propisi”, broj 33/08, 25/14).

**Član 13**

Ova Odluka stupa na snagu osmog dana od dana objavljivanja u "Službenom listu Crne Gore – opštinski propisi".

Broj: 13

Rožaje, 25.01.2018.godine

SKUPŠTINA OPŠTINE ROŽAJE

 **Predsjednik Skupštine,**

 Husein Kurtagić, prof., s.r.